**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**proiect 06.06.2024**

Ca urmare a solicitării de emitere a acordului de mediu adresată de **SC TRANS SIMY SRL,** cu sediul în localitatea Jelna, nr. 98, comuna Budacu de Jos, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 645/18.01.2024, *ultima completare la nr. 7339/06.06.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 05.06.2024, **că proiectul: ”*Perimetru de exploatare a nisipului și pietrișului Buduș*”,** propus a fi amplasat în localitatea Buduș, extravilan, fn, comuna Budacu de Jos, județul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa nr. 2, la punctul 2, lit. a) cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1;*

*Proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare - proiectul propus este amplasat în vecinătatea sitului Natura 2000 ROSCI0400 Șieu-Budac;*

*Proiectul propus* ***intră*** *sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018,* ***nu rezultă un impact semnificativ asupra mediului al proiectului propus.***

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei comunei Budacu de Jos, publicare în presa locală și pe site-ul titularului, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)******dimensiunea și concepția întregului proiect:***

*Prin proiect se propune exploatarea de agregate minerale din perimetrul* *Buduș amplasat în extravilanul localității Buduș, comuna Budacu de Jos.*

*Caracteristicile rezervei geologice sunt:*

*- Suprafața totala .............................................................................. .18.604 m².*

*- Suprafața exploatabilă ......................................................................15.750 m².*

*- Suprafața de pilierii de siguranță .......................................................... 2.854.m².*

*- Grosime medie ......................................................................................3,88 m.*

*- Volum resurse estimat .........................................................................72.203 m³.
- Adâncime maximă de extracţie ............................................................... 359,85 m.*

***Lucrări de deschidere****: lucrările de deschidere se vor executa în avans față de lucrările de exploatare și vor include excavarea și depozitarea selectivă, în interiorul perimetrului, a solului fertil și a sterilului din decopertă, acestea fiind utilizate la reconstrucția ecologică la finalul exploatării. Pentru realizarea lucrărilor de deschidere a exploatării sunt necesare următoarele lucrări:*

*- descopertarea zăcământului de cuvertura edafică;*

*- realizarea fronturilor de lucru la un unghi care să permită exploatarea în condiții de siguranţă a resursei minerale, efectuarea bermelor pe care se face accesul autovehiculelor şi de pe care se realizează încărcarea în autobasculante a materialului excavat. Lăţimea bermelor de lucru se va stabili în funcţie de mărimea utilajelor, raza de întoarcere a acestora, suprafaţa de depozitare temporară a materialului dislocat.*

*S-au stabilit pilieri de siguranță față de terenul învecinat și zona de siguranță pentru linia electrică din imediata vecinătate a perimetrului de exploatare.*

*- reabilitarea zonelor afectate de exploatare pe măsura epuizării zăcământului.*

*Pentru optimizarea şi deschiderea corespunzătoare a zăcământului s-a proiectat deschiderea acestuia pe latura de nord, în două puncte prin execuția drumului de acces din care se vor executa tranşee de deschidere pe treptele +365,00 m şi +364,00 m. Drumul de acces va fi racordat la perimetru la cota +365,00 m.*

*Sunt necesare lucrări de întreţinere a drumului de acces.*

***Lucrări de pregătire****: în exploatările miniere la zi, lucrările de pregătire sunt acele lucrări care asigură accesul la zăcământ.*

*În cadrul amenajării, lucrările de pregătire se vor realiza odată cu executarea etapei de decopertare, fiind continuate prin amenajarea platformelor de lucru.*

*Lucrările de pregătire se vor executa cu un avans de 1 lună faţă de lucrările de exploatare propriu-zise. Se vor executa lucrări uşoare de descopertare cu ajutorul utilajelor din dotare (buldozer) pentru îndepărtarea stratului de sol vegetal şi a argilei.*

*Materialul din copertă va fi haldat separat, într-un loc stabilit în zona pilierului de siguranță, urmând să fie utilizat pentru refacerea terenului la finalizarea lucrărilor de excavare.*

*Sterilul din coperta zăcământului este constituit din sol vegetal şi argile, cu grosime variabilă, grosimea medie luată în calcul fiind de 0,70 m. Materialul steril dislocat cu buldozerul, se va depozita şi se va folosi la refacerea mediului. Suprafața zăcământului la nivelul treptei + 365,40 m se va pregăti pentru exploatare prin realizarea bermei de lucru pe toată lungimea frontului. Descopertarea se va executa începând din partea superioară a resursei, dinspre latura nordică a perimetrului de exploatare, avansând spre latura sudică a acestuia.*

***Lucrări de exploatare****: plecând de la condiţiile de zăcământ şi proprietăţile fizico - mecanice ale rocilor se constată că sunt întrunite condiţiile geo - miniere pentru aplicarea extragerii rezervelor de agregate minerale prin lucrări miniere la zi.*

*Exploatarea se va realiza în fâșii paralele de câte 15-20 m lățime (lățime condiționată de lungimea brațului excavatorului), respectând profilele transversale și pantele de 1:1,5 pentru asigurarea stabilității taluzelor. Conform lucrării de explorare geologică, grosimea stratului de nisip și pietriș în perimetrul este în medie de cca. 5-6 m. Nivelul hidrostatic este la cota 358,85 m, față de cota actuală a terenului, de peste 365 m. Având în vedere aceste considerente adâncimea maximă de exploatare va fi la cota 359,85 m.*

*La direcționarea fâșiilor se au în vedere elementele de ordin tehnico-economic, care condiționează exploatarea rațională a agregatelor. În acest scop, la extracție se urmărește excavarea cât mai completă a agregatelor, respectarea elementelor de proiectare și pilierii de protecție.*

*Aceasta metodă de exploatare asigură:*

*- evitarea degradării resurselor din perimetrul de exploatare temporară și din afara acestuia;*

*- extragerea maximală a resurselor, cu respectarea parametrilor de calitate stabiliți;*

*- realizarea unor niveluri de diluție și pierderi inferioare;*

*- prevenirea surpărilor sau alunecărilor de teren;*

*- o eficiență economică superioară;*

*- un grad de recuperare a resurselor exploatate foarte bun, pierderile de exploatare nedepășind 10%.*

*În activitatea de exploatare se va urmări exploatarea treptelor fără întreruperi urmărindu–se limitele rezervelor atât în plan orizontal cât şi în plan vertical şi limitele perimetrului de exploatare. Utilajele utilizate pentru realizarea lucrărilor de pregătire vor fi buldozerul, încărcătorul frontal şi excavatorul cu cupă inversă.*

*Exploatarea nisipului şi pietrişului se va executa în două trepte de exploatare, cu ajutorul excavatorului din dotare. Se va aplica metoda de exploatare în fâşii longitudinale de la est spre vest, sensul exploatării fiind de la nord spre sud.*

1. *Exploatarea depozitelor de balast se va face prin metoda fâșiilor longitudinale, datorită formei depozitelor și a grosimii aproximativ constante a acestora.*
2. ***Lucrări de haldare***
3. *Materialul steril (sol vegetal și argilă) dislocat cu buldozerul, se va încărca cu excavatorul în autobasculante şi se va depozita pe o platformă de depozitare special amenajată.*
4. *Utilajele utilizate pentru realizarea lucrărilor de pregătire vor fi buldozerul şi excavatorul cu cupă inversă. Volumul de steril depozitat va fi de cca. 11025 m3.*
5. *Pentru lucrările desfășurate în perimetru se vor utiliza:*
6. *-buldoexcavator 1 buc;*
7. *-încarcător frontal 1 buc;*
8. *-autobasculante 4 buc;*
9. *-autoutilitară 1 buc.*

*Activități de dezafectare*

*În procesul de exploatare a agregatelor minerale, acestea vor fi exploatate uniform, astfel că, cuveta rezultată va avea o fomă plană. Se va realiza taluzarea cu o pantă de 1:1 a pereților interiori a suprafeței exploatate și se va înierba atât zona cuvetei cât și a taluzurilor;*

*Lucrările de refacere a mediului, după îndepărtarea tuturor deșeurilor de pe amplasament cuprind:*

* + *evacuarea tuturor deșeurilor provenite din activitatea de construcţie;*
	+ *refacerea covorului vegetal pe porţiunile afectate;*
	+ *se va încerca prelevarea vegetaţiei ierboase cu sol, acolo unde acest lucru este posibil, aceasta fiind folosită la lucrările de refacere.*

***b) cumularea cu alte proiecte existente și/sau aprobate:*** *în zonă nu există proiecte de același tip, nu are efect cumulativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează nisip și pietriș;*

***Utilități:***

*1. Alimentare cu apă: apa potabilă pentru angajați în perioada realizării exploatării de agregate minerale va fi asigurată cu apă îmbuteliată;*

***d) cantitatea și tipurile de deșeuri generate/gestionate:***

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

***e) emisiile poluante, inclusiv zgomotul şi alte surse de disconfort:*** *rezultă numai la faza de execuție a proiectului. Este posibilă dispersia particulelor sub formă de praf și producerea de zgomot.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *la implementarea proiectului nu se utilizează substanţe periculoase și tehnologii care pot să inducă risc de accidente.*

***g)******riscurile pentru sănătatea umană (de ex., din cauza contaminării apei sau a poluării atmosferice):*** *proiectul se implementează în extravilanul localității Buduș, comuna Budacu de Jos, nu prezintă risc pentru sănătatea umană.*

***2. Amplasarea proiectelor:***

***2.1******utilizarea actuală şi aprobată a terenurilor:*** *conform Certificatului de Urbanism nr. 1/18.01.2024, cu valabilitate 12 luni, eliberat de Primăria comunei Budacu de Jos, situat în extravilanul localității Buduș, comuna Budacu de Jos, categoria de folosință este teren arabil;*

*Amplasamentul proiectului propus are următoarele coordonate Stereo 70:*

|  |  |  |
| --- | --- | --- |
| *Nr. punct* | *X* | *Y* |
| *1.* | *621803,145* | *465823,645* |
| *2.* | *621651,455*  | *465910,472* |
| *3.* | *621613,348* | *465868,884* |
| *4.* | *621611,715* | *465864,592* |
| *5.* | *621624,589* | *465847,953* |
| *6.* | *621643,320* | *465824,648* |
| *7.* | *621643,320* | *465819,766* |
| *8.* | *621726,678* | *465716,000* |
| *9.* | *621770,268* | *46572,090* |
| *10.* | *621786,609* | *465774,716* |
| *11.* | *621802,537* | *465800,356* |
| *12.* | *621800,099* | *465811,754* |

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *dintre resursele naturale se utilizează nisip și pietriș;*

***2.3 capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – față de albia minoră a râului Budac este o distanță cuprinsă între 50 m și 240 m;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în extravilanul localității Buduș, comuna Budacu de Jos;*

*d) arii naturale protejate de interes naţional, comunitar, internaţional – în vecinătatea sitului Natura 2000 ROSCI0400 Șieu-Budac;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – în vecinătatea sitului Natura 2000 ROSCI0400 Șieu-Budac;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este amplasat în extravilanul localității Buduș, comuna Budacu de Jos, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a) Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b) Natura impactului*** *- impact relativ redus, nesemnificativ și local, doar pe perioada execuției lucrării;*

***c) Natura transfrontieră a impactului*** *– lucrările propuse nu au efect transfrontieră;*

***d) Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e) Probabilitatea impactului*** *– impact cu probabilitate redusă manifestat numai pe parcursul realizării investiției;*

***f) Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate:*** *în zonă nu există alte proiecte de același tip, nu are efect cumulativ;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă (prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***intră*** *sub incidența art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare - proiectul propus este amplasat în vecinătatea sitului Natura 2000 ROSCI0400 Șieu-Budac;*

 *Pentru proiectul propus* ***Agenția Națională pentru Arii Naturale Protejate*** *a emis* ***punctul de vedere nr. 215/03.06.2024****,* ***și*** *Avizul nr.* ***25/05.06.2024,*** *conform cărora implementarea proiectului* ***nu este susceptibilă*** *de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.*

Proiectul este amplasat la distanțe cuprinse între 25 și 220 m față de limita sitului Natura 2000 ROSCI0400 Șieu-Budac și la distanțe de 50-240 m față de cursul de apă.

 Planul de management al sitului de importanță comunitară ROSCI0400 Șieu-Budac a fost avizat SEA și este în procedură de aprobare la MMAP.

 Pentru situl de importanță comunitară ROSCI0400 Șieu-Budac A.N.A.N.P. a emis Decizia nr. 7582/05.11.2020 privind aprobarea setului minim de măsuri speciale de protecție și conservare a diversității biologice, precum și conservarea habitatelor naturale, a florei și faunei sălbatice, de siguranță a populației și investițiilor din ROSCI0400 Șieu-Budac.

 Situl ROSCI0400 Șieu-Budaca fost declarat Sit Natura 2000 de importanță comunitară pentru protejarea următoarelor specii:

- specia de mamifere Lutra lutra, care are stare de conservare favorabilă,

- specia Bombina variegata și speciile de pești Aspius aspius, Barbus carpathicus, Rhodeus amarus, Romanogobio kesslerii, Romanogobio uranoscopus, Romanogobio vladykovi și Sabanejewia balcanica, care, conform planului de management, au stare de conservare nefavorabilă-inadecvată

 În anul 2023, în vederea elaborării planului de management, au fost inventariate și cartate în teren speciile Castor fiber și Emys orbicularis, cu stare de conservare favorabilă și habitatul 92A0 Păduri galerii de Salix alba și Populus alba, cu stare de conservare nefavorabilă-inadecvată.

 Din analiza impactului potențial al proiectului asupra obiectivelor specifice/măsurilor minime de conservare pentru fiecare specie/habitat, rezultă că implementarea proiectului nu este în măsură să influențeze negativ parametrii și valorile țintă stabilite pentru habitatele și speciile mai sus menționate și nu contravine obiectivelor de conservare stabilite pentru speciile și habitatele de interes comunitar din situl ROSCI0400 Șieu-Budac.

 Posibilul impact este nesemnificativ și nu modifică starea de conservare a speciilor de interes comunitar pentru care a fost declarat situl.

 În urmaanalizei memoriului de prezentare, în baza listei de control pentru etapa de încadrare privind evaluarea adecvată a efectelor potențiale asupra ariei naturale protejate de interes comunitar, având în vedere prevederile planului de management al sitului și obiectivele de conservare/măsurile aferente stabilite în mod specific pentru fiecare specie/habitat, detaliate și comunicate de Agenția Națională pentru Arii Naturale Protejate (ANANP), *nu rezultă un impact semnificativ al proiectului asupra sitului Natura 2000* ROSCI0400 Șieu-Budac*.*

 Terenul destinat proiectului este teren arabil, nu prezintă condiții de habitat caracteristic pentru speciile protejate. Proiectul nu prevede caparea/evacuarea apei din/în râul Budac. Prin implementarea proiectului nu sunt afectate malurile râului și vegetația prezentă pe mal. Pulberile rezultate sedimentează pe distanțe cuprinse între 20 și 50 m, astfel că nu va fi afectată calitatea apei râului și speciile de pești. Pulberile și noxele rezultate nu vor fi în cantități care să aibă impact negativ semnificativ asupra vegetației de pe malul râului.

 Habitatul 92A0 Păduri galerii de Salix alba și Populus alba nu este prezent în zona proiectului. Conform harții de distribuție din planul de management habitatul se întâlnește în aval de amplasament, la cca 4,5 km, astfel că proiectul nu va avea impact asupra acestuia.

 Impactul asupra speciilor Emys orbicularis, Bombina variegata, Lutra lutra și Castor fiber va fi nesemnificativ și se va manifesta prin posibila perturbare a activității acestora. Fiind specii mobile, acestea cel mai probabil se vor deplasa temporar în amonte sau în aval, unde arealul este suficient și prezintă condiții similare. Lucrările de exploatare a agregatelor minerale nu sunt de amploare și durata efectivă de realizare a acestora este relativ scurtă.

Concluziile referitoare la descrierea și cuantificarea impacturilor precum și motivele pentru care nu este necesară continuarea procedurii cu trecerea la etapa studiului de evaluare adecvată:

**1. pierdere directă prin reducerea suprafeței acoperite de habitat ca urmare a distrugerii sale fizice:**

 Proiectul propus nu implică defrișări, deteriorări sau pierderi de habitate din cadrul ariei naturale protejate de interes comunitar potenţial afectată. Proiectul nu afectează suprafața habitatului de interes comunitar şi nu afectează semnificativ nici habitatele favorabile speciilor protejate din sit.

**2. pierderea habitatului de reproducere, hrănire, odihnă ale speciilor:**

 Proiectul nu afectează semnificativ zonele de hrănire/reproducere/odihnă/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia habitatelor speciilor de interes comunitar.

**3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):**

Prin implementarea proiectului nu se vor produce modificări fizico-chimice care să determine deteriorarea habitatelor sau modificarea structurii biocenozei. Calitatea habitatelor existente nu va fi modificată şi nu se vor genera efecte semnificative care să conducă la modificarea populațiilor speciilor de interes comunitar prezente în sit.

**4. alterare/degradare prin deteriorarea habitatelor de reproducere, hrănire, odihnă a speciilor:**

Prin implementarea proiectului nu se vor produce modificări fizico-chimice care să determine modificarea structurii biocenozei şi deteriorarea habitatelor de reproducere, hrănire sau odihnă a speciilor de interes comunitar prezente în sit. Un posibil impact va fi nesemnificativ.

**5.perturbare prin schimbarea condițiilor de mediu existente:**

Calitatea habitatelor existente nu va fi modificată semnificativ şi nu se vor genera efecte semnificative care să conducă la modificarea populațiilor speciilor de interes comunitar prezente în sit, la strămutări ale exemplarelor speciilor sau la modificări comportamentale ale speciilor.

**6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:**

 Implementarea proiectului sau funcționarea ulterioară a obiectivului nu presupune modificări fizice de natură să genereze fragmentare longitudinală, laterală sau alte bariere fizice ce ar putea periclita dinamica speciilor prezente în zonă.

**7. reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:**

Nivelul și semnificația impactului datorate proiectului vor fi limitate, punctiforme și lipsite de relevanță asupra elementelor ce au stat la baza desemnării sitului, nu vor conduce la reducerea efectivelor populaţionale ale speciilor de interes comunitar prezente în sit.

**8. alte impacturi indirecte prin modificarea indirectă a calității mediului:**

 Nu au fost identificate alte impacturi, care să conducă la modificarea indirectă a calităţii mediului.

**9. incertitudinile identificate:**

Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

**−***proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Prin* ***Decizia nr. 18/09.04.2024*** *A.B.A. Someș-Tisa decide că pentru proiectul propus* ***nu este necesară******elaborarea SEICA.***

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 ***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *Echipele care vor efectua lucrările vor fi instruite cu privire la existenţa Sitului Natura 2000 în vecinătatea zonei de execuţie a lucrărilor şi asupra măsurilor şi responsabilităţilor privind protecţia acestuia, pentru acţiune în cazul apariţiei de poluări accidentale, scurgeri accidentale de produse petroliere/uleiuri minerale în apă sau pe sol (recuperare, depozitare în recipiente etanşe, eliminare corespunzătoare).*

 *În cazul apariţiei unei poluări accidentale se vor lua imediat măsuri de stopare a fenomenului şi de remediere a suprafeţei afectate.*

 *Se va raporta la A.P.M. Bistriţa-Năsăud, la C.J. Bistriţa-Năsăud al G.N.M. și la A.N.A.N.P. – Serviciul teritorial Bistrița-Năsăud orice poluare constatată, indiferent de cauzele apariţiei acesteia.*

***15.*** *Se vor lua toate măsurile necesare în vederea menținerii stării actuale de conservare a tipurilor de habitate naturale şi a speciilor de interes comunitar.*

***16.*** *Orice suprafaţă de teren afectată temporar/accidental de lucrările propuse va fi refăcută prin rambleiere şi refacerea stratului vegetal. La refacerea zonelor afectate temporar de lucrări se interzice înierbarea spaţiilor verzi aferente proiectului cu specii vegetale de provenienţă alohtonă, pentru a evita introducerea de specii invazive pe suprafeţele din vecinătatea amplasamentului studiat.*

***17.*** *Se vor respecta toate condițiile din Avizul nr. 25/05.06.2024, emis de Agenția Națională pentru Arii Naturale Protejate, Serviciul Teritorial Bistrița - Năsăud:*

*- respectarea obiectivelor de conservare specifice ale sitului de importanță comunitară ROSCI0400 Șieu-Budac, referitoare la activitatea desfășurată;*

*- respectarea prevederilor art. 33, alin. 2, din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare, conform căruia sunt interzise:*

*alin. (2)*

1. *Uciderea sau capturarea intenționată, indiferent de metoda utilizată;*
2. *Deteriorarea, distrugerea și/sau culegerea intenționată a cuiburilor și/sau ouălor din natură;*
3. *Culegerea ouălor din natură și păstrarea acestora, chiar dacă sunt goale;*
4. *Perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei ordonanțe de urgență;*
5. *Deținerea exemplarelor din speciile pentru care sunt interzise vânarea și capturarea;*
6. *Vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat;*

*- respectarea măsurilor asumate prin Memoriu de prezentare;*

*- gestionarea deșeurilor tehnologice și a celor menajere se va realiza conform O.U.G. nr. 92/2021 – privind regimul deșeurilor;*

*- în cazul producerii unor accidente susceptibile a avea un impact negativ asupra obiectivelor de conservare ale sitului Natura 2000 ROSCI0400 Șieu-Budac, titularul are obligația să ia în regim de urgență toate măsurile necesare pentru eliminarea/limitarea efectelor negative și să anunțe ANANP în două ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a habitatelor și a populațiilor speciilor care fac obiectul desemnării sitului;*

***16.*** *Se vor respecta toate condițiile și măsurile din Avizul de gospodărire a apelor nr....., emis de Administrația Bazinală de Apă Someș-Tisa:*

***17.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține autorizația de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

 DIRECTOR EXECUTIV,

 biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Rodica Sălăjan geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |